# โฉมงามพูดไม่เก่งกับผองเพื่อนไม่เต็มเต็ง
โฉมงามพูดไม่เก่งกับผองเพื่อนไม่เต็มเต็ง  เป็นซีรีส์มังงะญี่ปุ่น เขียนเรื่องและวาดภาพโดยโทโมฮิโตะ โอดะ ตีพิมพ์ครั้งแรกในนิตยสารโชเน็งซันเดย์รายสัปดาห์ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์เรื่องยาวเริ่มตีพิมพ์ในเดือนพฤษภาคม พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 36 เมื่อวันที่ 29 เดือน มกราคม พ.ศ. 2568 ในประเทศไทยมีลิขสิทธิ์ตีพิมพ์โดยสำนักพิมพ์รักพิมพ์ ได้รับการดัดแปลงเป็นละครโทรทัศน์คนแสดงออกอากาศระหว่างเดือนกันยายนถึงพฤศจิกายน พ.ศ. 2564 และได้รับการดัดแปลงเป็นซีรีส์อนิเมะโทรทัศน์โดยสตูดิโอ OLM ออกอากาศตั้งแต่เดือนตุลาคมถึงธันวาคมในปีเดียวกัน ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2565 ซีรีส์อนิเมะมีลิขสิทธิ์สตรีมมิงทั่วโลกโดยเน็ตฟลิกซ์

 เรื่องย่อ 
โคมิ โชโกะเป็นหญิงสาวผู้งดงามอย่างที่ไม่เคยมีมาก่อน จึงได้รับความนิยมอย่างล้นหลามในทันทีจากเพื่อนร่วมชั้นในวันแรกของการเข้าเรียนในโรงเรียน แต่มีเพียงทาดาโนะ ฮิโตฮิโตะ นักเรียนชายธรรมดาที่มีที่นั่งข้างโคมิที่มีโอกาสได้รู้ว่าโคมิมีปัญหาในการสื่อสารกับคนอื่น ทาดาโนะจึงเสนอตัวช่วยโคมิในการหาเพื่อนให้ได้ 100 คน

 ตัวละคร 

รับบทแสดงโดย: เอไลซ่า อิเกดะ
สาวงามผู้มีปัญหาในการสื่อสารกับคนอื่น

รับบทแสดงโดย: ทากาฮิซะ มาซูดะ

นักเรียนชายธรรมดาที่มีที่นั่งข้ามโคมิ ได้รู้ว่าโคมิมีปัญหาในการสื่อสารจึงได้มาเป็นเพื่อนของโคมิและเสนอตนจะช่วยเหลือโคมิหาเพื่อนให้ได้ 100 คน

รับบทแสดงโดย: ยูตาโร
ตัวละครที่เพศไม่ชัดเจน เป็นเพื่อนกับทาดาโนะตั้งแต่เรียนที่โรงเรียนมัธยมต้น

เพื่อนร่วมชั้นที่คลั่งใคล้ โคมิ

เพื่อนของโคมิที่มีอาการจูนิเบียว

เพื่อนของโคมิที่มีอาการขี้อาย และไม่มั่นใจในตนเอง

เด็กหญิงที่อยากเอาชนะโคมิอยู่ตลอด

รับบทแสดงโดย: ไอ โยชิกาวะ

สาวแกลที่เป้นเพื่อนกับโคมิ ต่อมาเธอได้มีความรู้สึกดี ๆ ให้ทาดาโนะ

เพื่อนของยาไม เวลาโกรธจะน่ากลัวแบบสุดๆ

น้องชายของโชโกะ

น้องสาวของฮิโตฮิโตะ

แม่ของโชโกะ

พ่อของโชโกะ

รับบทแสดงโดย: จุมเป มิโซบาตะ}}

รับบทแสดงโดย: ยู ชิโรตะ

 รูปแบบต่าง ๆ 
 มังงะ 
โฉมงามพูดไม่เก่งกับผองเพื่อนไม่เต็มเต็ง เขียนเรื่องและวาดภาพโดยโทโมฮิโตะ โอดะ  ตีพิมพ์ครั้งแรกในนิตยสารโชเน็งซันเดย์รายสัปดาห์ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์การ์ตูนเรื่องยาวเริ่มตีพิมพ์เมื่อวันที่ 18 พฤษภาคม พ.ศ. 2559 ในนิตยสารเดียวกันโดยมีการเปลี่ยนแปลงลักษณะตัวละครเล็กน้อยจากการ์ตูนเรื่องสั้น ได้มีการรวมเล่มเป็นหนังสือการ์ตูนถึงเล่มที่ 22 เมื่อเดือนสิงหาคม พ.ศ. 2564 โดยหนังสือการ์ตูนเล่มแรกตีพิมพ์จำหน่ายเมื่อวันที่ 16 กันยายน พ.ศ. 2559 

ในประเทศไทย โฉมงามพูดไม่เก่งกับผองเพื่อนไม่เต็มเต็งได้รับลิขสิทธิ์หนังสือการ์ตูนโดยสำนักพิมพ์รักพิมพ์ ได้รับการตีพิมพ์เป็นหนังสือการ์ตูนถึงเล่มที่ 10 เมื่อเดือนพฤษภาคม พ.ศ. 2564

 อนิเมะ 
เมื่อวันที่ 11 พฤษภาคม พ.ศ. 2564 ได้มีการประกาศดัดแปลงโฉมงามพูดไม่เก่งกับผองเพื่อนไม่เต็มเต็งเป็นซีรีส์อนิเมะโทรทัศน์โดยสตูดิโอ OLM ซีรีส์อนิเมะจะกำกับโดยคาซูกิ คาวาโงเอะ โดยมีอายูมุ วาตานาเบะทำหน้าที่หัวหน้าผู้กำกับ เขียนบทโดยเดโกะ อากาโดะ ออกแบบตัวละครโดยอัตสึโกะ นากาจิมะ และรับผิดชอบดนตรีประกอบโดยยูการิ ฮาชิโมโตะ ซีรีส์อนิเมะมีกำหนดออกาอากาศทางช่อง TV Tokyo ในวันที่ 7 ตุลาคม พ.ศ. 2564 เน็ตฟลิกซ์จะสตรีมเผยแพร่ซีรีส์อนิเมะทั่วโลกเริ่มตั้งแต่วันที่ 21 ตุลาคม พ.ศ. 2564 โดยฉายตอนใหม่เป็นรายสัปดาห์ วง Cider Girl จะร้องเพลงเปิดชื่อเพลงว่า "Cinderella" ส่วนวง  Kitri จะร้องเพลงปิดชื่อเพลงว่า "Hikareinochi."

 ละครโทรทัศน์ 
ละครโทรทัศน์คนแสดงดัดแปลงจำนวน 8 ตอนเริ่มออกอากาศเมื่อวันที่ 6 กันยายน พ.ศ. 2564 ทางช่อง NHK General TV ไอโกะ ร้องเพลงประกอบซีรีส์

 หมายเหตุ